**Մարզպետի տեղակալ Լևոն Սարգսյանն Իջևանի Մեծահասակների կրթության կենտրոնում մասնակցել է ,,Ներառական կրթություն կազմակերպելու հմտություններ,, թեմայով դասընթացի անցած մանկավարժներին հավաստագրերի հանձնման միջոցառմանը**

 2014 թվականի սեպտեմբերի 29-ից նոյեմբերի 28-ը տեղի է ունեցել  <<Տավուշի մարզի ՄԿՈՒ /մասնագիտական կրթության ուսուցում/ ուսումնական հաստատությունների մանկավարժական անձնակազմի ներառական կրթություն կազմակերպելու հմտություններ>> թեմայով 30 ժամ տևողությամբ մոդուլային ուսուցման դասընթացը:

Մարտի 4-ին տեղի ունեցավ դասընթացին մասնակցություն ունեցած դասավանդողների և վարպետների հավաստագրերի հանձնման արարողությունը: Հանդիպմանը ներկա էին Տավուշի մարզպետի տեղակալ Լևոն Սարգսյանը, Տավուշի մարզպետարանի աշխատակազմի կրթության, մշակույթի և սպորտի  վարչության պետ Կարեն Նազարյանը, <<Հույսի Կամուրջ>> ՀԿ Իջևանի մասնաճյուղի տնօրեն Արմինե Ներսիսյանը, դասընթացին մասնակցություն ունեցած ՄԿՈՒ ոլորտի ներկայացուցիչները:

Դասընթացի մասնակիցներին շնորհավորեցին մարզպետի տեղակալն ու վարչության պետը, հույս հայտնելով, որ ձեռք բերված գիտելիքները հետագայում օգտակար կլինեն հաշմանդամություն ունեցող երիտասարդների մասնագիտական ուսուցումը կազմակերպելու ժամանակ: